Številka: 35409-311/2018/45

Datum: 23.01.2020

Ministrstvo za okolje in prostor izdaja na podlagi 38. a člena Zakona o državni upravi (Uradni list RS, št. 113/05-ZDU-1-UPB4, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16), 46. člena Zakona o varstvu okolja (Uradni list RS, št. 39/2006 – ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg in 84/18-ZIURKOE), 51. člena Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12 – ZUPUDPP-A, 109/12, 76/14-odl. US in 14/15-ZUUJFO) v povezavi z drugim odstavkom 273. člena Zakona o urejanju prostora (ZUreP-2) (Uradni list RS, št. 61/17) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06 – ZUS-1, 126/07, 65/08, 8/10 in 82/13) v upravni zadevi odločitve o sprejemljivosti vplivov izvedbe plana na okolje za plan Spremembe in dopolnitve Občinskega prostorskega načrta Občine Kidričevo – spremembe in dopolnitve št. 3, pripravljavcu plana, Občini Kidričevo, Kopališka ulica 14, 2325 Kidričevo, ki ga zastopa URBIS d.o.o., Partizanska cesta 3, 2000 Maribor, naslednjo

O D L O Č B O

1. Vplivi izvedbe plana na okolje, ugotovljeni v postopku celovite presoje vplivov na okolje za Spremembe in dopolnitve Občinskega prostorskega načrta Občine Kidričevo – spremembe in dopolnitve št. 3 (URBIS d.o.o., št. projekta 2018/OPN-022, junij 2019) so sprejemljivi ob upoštevanju omilitvenih ukrepov in monitoringa iz okoljskega poročila. Občina z rezultati monitoringa seznani ministrstvo v petih letih po sprejemu plana.
2. V tem postopku ni bilo stroškov.

O b r a z l o ž i t e v

I. Vloga

Pripravljavec plana, Občina Kidričevo, Kopališka ulica 14, 2325 Kidričevo, ki ga zastopa URBIS d.o.o., Partizanska cesta 3, 2000 Maribor, je z vlogo št. 036004 z dne 14.10.2019, prejeto 15.10.2019, Ministrstvo za okolje in prostor (v nadaljnjem besedilu ministrstvo) pozval za izdajo odločitve o sprejemljivosti vplivov izvedbe Sprememb in dopolnitev Občinskega prostorskega načrta Občine Kidričevo – tretjih sprememb in dopolnitev na okolje. Vloga je bila dne 23.01.2020 dopolnjena z mnenji ministrstev in organizacij, ki sodelujejo tudi v postopku celovite presoje vplivov na okolje.

Vlogi je bilo priloženo naslednje gradivo:

* predlog Sprememb in dopolnitev Občinskega prostorskega načrta Občine Kidričevo – tretje spremembe in dopolnitve (izdelal: URBIS d.o.o., št. projekta 2018/OPN-022, junij 2019);
* Okoljsko poročilo za Spremembe in dopolnitve Občinskega prostorskega načrta Občine Kidričevo – tretje spremembe in dopolnitve (izdelal: URBIS d.o.o., št. projekta 2018-OP-043, 12.03.2019, dopolnjeno 23.09.2019);
* Mnenja ministrstev in organizacij, ki sodelujejo tudi v postopku celovite presoje vplivov na okolje, in sicer: Ministrstva za zdravje, Direktorata za javno zdravje, Ministrstva za kulturo, Direktorata za kulturno dediščino, Ministrstva za kmetijstvo, gozdarstvo in prehrano, Direktorata za kmetijstvo ter Direktorata za gozdarstvo in lovstvo, Zavoda za gozdove Slovenije, Zavoda za ribištvo Slovenije, Direkcije RS za vode in Zavoda RS za varstvo narave.

Gradivo je bilo objavljeno tudi na spletnem naslovu: <https://dokumenti-pis.mop.gov.si/interno/>.

II. Dosedanji postopek

Ministrstvo je z odločbo št. 35409-311/2018/12 z dne 16.01.2019 odločilo, da je za Spremembe in dopolnitve Občinskega prostorskega načrta Občine Kidričevo – tretje spremembe in dopolnitve, treba izvesti celovito presojo vplivov na okolje.

Za Spremembe in dopolnitve Občinskega prostorskega načrta Občine Kidričevo – tretje spremembe in dopolnitve je bilo izdelano okoljsko poročilo (URBIS d.o.o., št. projekta 2018-OP-043, 12.03.2019, dopolnjeno 23.09.2019), za katero je ministrstvo izdalo mnenje o ustreznosti št. 35409-311/2018/32 z dne 08.08.2019.

Javna razgrnitev dopolnjenega osnutka in okoljskega poročila za Spremembe in dopolnitve Občinskega prostorskega načrta Občine Kidričevo – tretje spremembe in dopolnitve je potekala od 14.06.2019 do 14.08.2019 v prostorih Občine Kidričevo. Razgrnjeno gradivo je bilo v času javne razgrnitve, v digitalni obliki, objavljeno tudi na prostorsko informacijskem sistemu občine (PISO) in dostopno na naslovu <https://www.kidricevo.si>. V okviru javne razgrnitve gradiva je bila v prostorih Osnovne šole Kidričevo, Kajuhova 10, 2325 Kidričevo, dne 03.07.2019 izvedena tudi javna obravnava.

III. Sprejemljivost vplivov izvedbe plana

Po 46. členu Zakona o varstvu okolja (Uradni list RS, št. 39/2006-ZVO-1-UPB, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg in 84/18-ZIURKOE; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolja ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 51. členu Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C in 57/12; v nadaljnjem besedilu ZPNačrt) občina pripravi predlog občinskega prostorskega načrta na podlagi stališč do pripomb in predlogov javnosti, podanih v okviru javne razgrnitve ter ga pošlje ministrstvu, pristojnemu za urejanje prostora, da gradivo pregleda in objavi na svetovnem spletu. Po objavi gradiva, občina pozove nosilce urejanja prostora, da v 30 dneh podajo mnenje k predlogu občinskega prostorskega načrta. Če je za občinski prostorski načrt treba izvesti celovito presojo vplivov na okolje, se pristojna ministrstva v mnenju opredelijo tudi do sprejemljivosti vplivov občinskega prostorskega načrta na okolje z vidika svoje pristojnosti in ga pošljejo ministrstvu, pristojnemu za varstvo okolja. Na podlagi mnenj ministrstev iz tretjega odstavka 51. člena ZPNačrt ministrstvo, pristojno za varstvo okolja odloči o sprejemljivosti vplivov izvedbe občinskega prostorskega načrta skladno z zakonom, ki ureja varstvo okolja.

Zakon o urejanju prostora (ZUreP-2) v drugem odstavku 273. člena določa, da se občinski prostorski načrti, začeti pred začetkom uporabe tega zakona, končajo po ZPNačrt.

Z vlogo št. 036004 z dne 14.10.2019, prejeto 15.10.2019, je pooblaščenec pripravljavca plana zaprosil ministrstvo za odločitev o sprejemljivosti vplivov izvedbe predloga Sprememb in dopolnitev Občinskega prostorskega načrta Občine Kidričevo – tretje spremembe in dopolnitve, na okolje. Vlogo je dne 23.01.2010 dopolnil z mnenji ministrstev in organizacij, ki sodelujejo tudi v postopku celovite presoje vplivov na okolje.

Pooblaščenec pripravljavca plana je v postopku ugotavljanja sprejemljivosti vplivov izvedbe plana na okolje na ministrstvo posredoval mnenja ministrstev in organizacij, ki sodelujejo v postopku celovite presoje vplivov na okolje, in sicer: mnenje Zavoda RS za varstvo narave št. 4-III-1294/3-O-19/AG z dne 21.10.2019, mnenje Ministrstva za kulturo, Direktorata za kulturno dediščino št. 3501-45/2018/34 z dne 22.10.2019, mnenje Ministrstva za kmetijstvo, gozdarstvo in prehrano, Direktorata za kmetijstvo št. 350-135/2007/98 z dne 23.12.2019 ter mnenje Direktorata za gozdarstvo in lovstvo št. 3401-58/2007/56 z dne 20.11.2019, mnenje Zavoda za gozdove Slovenije št. 350-23/2018 z dne 19.11.2019, mnenje Ministrstva za zdravje, Direktorata za javno zdravje št. 350-37/2011-63 z dne 22.10.2019, ki je posredovalo mnenje Nacionalnega inštituta za javno zdravje št. 354-65/2019-6(256) z dne 21.10.2019, mnenje Direkcije RS za vode št. 35012-72/2019-5 z dne 19.12.2019 ter mnenje Zavoda za ribištvo Slovenije št. 420-237/2011/14 z dne 30.10.2019. Navedena ministrstva in organizacije so se v mnenjih pozitivno opredelili do sprejemljivosti vplivov izvedbe Sprememb in dopolnitev Občinskega prostorskega načrta Občine Kidričevo – tretje spremembe in dopolnitve na okolje s stališča svojih pristojnosti.

IV. Omilitveni ukrepi in monitoring/spremljanje stanja okolja

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Ministrstvo ugotavlja, da so omilitveni ukrepi vključeni v predlog Sprememb in dopolnitev Občinskega prostorskega načrta Občine Kidričevo – tretje spremembe in dopolnitve v členih št. 108, 109, 110, 115, 116, 117, 119, 120, 122, 133, 137, 138.a, 138.b in 138.c. Spremljanje stanja okolja je določeno v 136. členu. Pripravljavec plana mora z rezultati monitoringa seznaniti ministrstvo v petih letih po sprejemu plana.

V. Sprejemljivost vplivov izvedbe plana

Po pregledu vseh posredovanih gradiv in na podlagi pozitivnih mnenj ministrstev in organizacij, ki sodelujejo v postopku celovite presoje vplivov na okolje, ministrstvo meni, da so vplivi izvedbe Sprememb in dopolnitev Občinskega prostorskega načrta Občine Kidričevo – tretje spremembe in dopolnitve sprejemljivi.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se vloži pisno pri navedenem sodišču.

|  |  |  |
| --- | --- | --- |
| Postopek vodila:  Mag. Alenka Cof  Višja svetovalka |  |  |
|  |  | Simon Zajc  MINISTER |

Vročiti:

* URBIS d.o.o., Partizanska cesta 3, 2000 Maribor, [urbis@urbis.si](mailto:urbis@urbis.si)

V vednost (elektronsko):

* Občina Kidričevo, Kopališka ulica 14, 2325 Kidričevo, [obcina@kidricevo.si](mailto:obcina@kidricevo.si)
* Zavod RS za varstvo narave, OE Maribor, [zrsvn.oemb@zrsvn.si](mailto:zrsvn.oemb@zrsvn.si)
* Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)
* Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)
* Ministrstvo za kmetijstvo, gozdarstvo in prehrano, Direktorat za kmetijstvo, [gp.mkgp@gov.si](mailto:gp.mkgp@gov.si)
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo, [gp.mkgp@gov.si](mailto:gp.mkgp@gov.si)
* Zavod za gozdove Slovenije, [zgs.tajnistvo@zgs.si](mailto:zgs.tajnistvo@zgs.si)
* Direkcija RS za vode, [gp.drsv@gov.si](mailto:gp.drsv@gov.si)
* Zavod za ribištvo Slovenije, [info@zzzrs.si](mailto:info@zzzrs.si)